युवा लेखकलाई अपनत्वको महसुस हुँदैन भन्ने कुरामा कुलपति उप्रेतीको विमति छ। अहिले प्रज्ञा–प्रतिष्ठानमा काम गर्ने धेरै युवा रहेको जानकारी दिँदै उनी प्रतिष्ठानले कसरी काम गर्नुपर्छ भनेर युवा लेखकलाई उल्टै प्रतिप्रश्न गर्छन्। 'युवाका लागि कार्यक्रमहरू गरेका छौँ। कविता महोत्सव गर्छौं, पुरस्कार दिन्छौँ। अध्ययन गर्न आउनेलाई अवसर दिन्छौँ। उनीहरूको किताब राम्रा भए छाप्छौँ,' उनी भन्छन्।
